
 ZAPISNIK
34. sjednice Vijeća Mjesnog odbora Poljanice,

održane 25. ožujka 2024.

u objektu mjesne  samouprave Poljanice, Dubrava 203,

s početkom u 18,00 sati

 NAZOČNI ČLANOVI VIJEĆA: Vesna Kotarac, Jadranka Milivojević, Ingrid Grgić, Neven Obradović, Ladislav Plantić, Luka Mlinarić i Filip Marinović.

Predsjedava: Vesna Kotarac, predsjednica Vijeća.
Zapisnik vodi: Jadranka Milivojević, potpredsjednica Vijeća.

Predsjednica konstatira da je nazočno  7  od ukupno 7  članova Vijeća, što znači da Vijeće može pravovaljano odlučivati te otvara 34. sjednicu Vijeća Mjesnog odbora.


Vijeće jednoglasno prihvaća tekst zapisnika 33. sjednice Vijeća, održane dana 27. veljače  2024.

Predsjednica predlaže dnevni red kao u pozivu. 
Na prijedlog predsjednice, Vijeće jednoglasno prihvaća i utvrđuje

D N E V N I    R E D:
1. Prijedlog za postavljanje klamerica na području Mjesnog odbora Poljanice – donošenje zaključka;
2. Prijedlog za obnovu (iscrtavanje) horizontalne signalizacije i parkirnih mjesta na području Mjesnog odbora Poljanice – donošenje zaključka;
3. Prijedlog lokacija za sanaciju udarnih rupa i oštećenja asfalta  na području Mjesnog odbora Poljanice – donošenje zaključka
4. Zahtjev za jednokratno korištenje prostora mjesne samouprave – Dubrava 203 –– donošenje zaključka;
a) Armando Maras

b) Vesna Kos

c) Jasna Jelavić

5. Prijedlog preimenovanja naziva stajališta ZET-a – davanje mišljenja;
6. Pitanja, prijedlozi i obavijesti.
Ad 1. Prijedlog za postavljanje klamerica na području Mjesnog odbora Poljanice
Na prijedlog stanara Prvih Poljanice  (predstavnik stanara gosp. Mato Lacić)  upućen Vijeću Mjesnog odbora Poljanice da se izvrši postavljanje  zbog učestalog prelaženja vozila preko zelene pvršine,
Vijeće jednoglasno donosi

ZAKLJUČAK
Predlaže se postavljanje klamerica – 3 komada – na lokaciji Prve Poljanice kod kućnog broja 11 kako bi se onemogućila vožnja automobilima preko zelene površine.

( mikrolokacija u privitku zapisnika )
Ad 2. Prijedlog za obnovu (iscrtavanje) horizontalne signalizacije i parkirnih mjesta na području Mjesnog odbora Poljanice 
Predsjednica pojašnjava da je Vijeće prošle godine već tražilo svojim zaključkom obnovu ( iscrtavanje ) horizontalne signalizacije i parkirnih mjesta na području Mjesnog odbora Poljanice ali po tom pitanju je učinjeno vrlo malo ( iscrtana su  žutom bojom parkirna mjesta za invalide i samo nekoliko pješačkih prijelaza ).

Vijeće jednoglasno donosi

ZAKLJUČAK
I/ Predlaže se obnova (iscrtavanje) parkirnih mjesta na području cijelog Mjesnog odbora Poljanica u sklopu redovnog održavanja počevši od Prvih Poljanica prema Petim Poljanicama uključujući i ulicu Poljanički prilaz i Antolovečki put te parkirna mjesta u ulici Druge Poljanice nasuprot Dječjeg vrtića Sunce, uz zelenu površinu.
II/ Predlaže se obnova (iscrtavanje) pješačkih prijelaza na sljedećim lokacijama:

1. Novoselski odvojci I., II., III, IV., V., VI.,VII. i IX. kod ulaska sa ulice Klin
2. Raskrižje ulica Klin - Koledinečka

3. Božjakovinska ulica kod k.br. 23 uz dodatno označavanje pješačkog prijelaza „crvenom bojom„, radi sigurnosti pješaka i djece koja prijelaz koriste na putu prema školi

Ad. 3.  Prijedlog lokacija za sanaciju udarnih rupa i oštećenja asfalta  na području Mjesnog odbora Poljanice 

Nakon zajedničkog terenskog obilaska cesta i ulica na području Mjesnog odbora Poljanice  
Vijeće jednoglasno donosi 

ZAKLJUČAK
I/ Predlaže se sanacija udarnih rupa i oštećenja asfalta na sljedećim lokacijama:
1. Novoselski odvojak VI. kod k.br. 12 

2. Poljanički prilaz između Golske ulice i ulice Novoselski odvojak I.

3. Antolovečki put (šaht) kod k.br. 2
4. Antolovečki put 4
5. Pete Poljanice kod k.br.4
6. Križanje Dječji vrtić Sunce

II/ Predlaže se sanacija oštećenja asfalta  na sljedećim lokacijama:
1. Pete Poljanice kod. k.br. 18 i 20 – ispred garaža
2. Antolovečki put k.br. 5 – 7, ispred garaža

3. Novoselski odvojak IX. između k.br. 16 i 17

4. Božjakovinska ulica preko puta k.br. 27 – oštećenje pločnika zbog izvođenja građevinskih radova na stambenoj zgradi
III/ Predlaže se sanacija oštećene kanalice na  lokaciji Novoselski odvojak VI. kod k.br. 12

IV/ Predlaže se sanacija šahta na lokaciji Dubrava 185 ispred DV Medo Brundo (šaht je otuđen) 

V/ Predlaže se sanacija prijekopa u Molvanskoj ulici kod k.br.10 

( foto dokumentacija u privitku )
Ad. 4. Zahtjev za jednokratno korištenje prostora mjesne samouprave – Dubrava 203 

d) Armando Maras

e) Vesna Kos

f) Jasna Jelavić

Vijeću Mjesnog odbora Poljanice upućeni su  zahtjevi za jednokratno korištenje prostora mjesne samouprave.
Vijeće je razmotrilo dobivene zahtjeve za jednokratno  korištenje prostora mjesne samouprave uz naknadu.

Vijeće jednoglasno donosi

ZAKLJUČAK

1.
Ne odobrava se jednokratno korištenje prostora mjesne samouprave gospodinu Maras Armandu  u  terminu 27. travnja 2024.  (subota) od 14,00 do 17,00 iz razloga što je navedeni termin već zauzet od strane drugog korisnika.
2.
 Odobrava se jednokratno korištenje prostora mjesne samouprave gospođi Jasni Jelavić u  terminu 13. travnja 2024.  (subota) od 19,00 do 23,00 sata za proslavu rođendana.
3. 
 Odobrava se jednokratno korištenje prostora mjesne samouprave gospođi Vesni Kos  u terminu 29. lipnja 2024. (subota)  od 18,00 do 23,00 sati  za proslavu rođendana  
Prostor iz točke 1. i 2.  ovog Zaključka korisnici će koristiti uz naknadu od 0,08 eura po 1 m2, koju je korisnik dužan platiti na račun Proračuna Grada Zagreba.
Ad 5. Prijedlog preimenovanja naziva stajališta ZET-a
Vijeću Mjesnog odbora upućen je „ Prijedlog preimenovanja naziva stajališta ZET-a na području gradske četvrti Gornja Dubrava“ .

Vijeće mjesnog odbora Poljanice razmotrilo je prijedlog.

Vijeće jednoglasno  donosi 

MIŠLJENJE
Vijeće Mjesnog odbora Poljanice daje pozitivno mišljenje o preimenovanju naziva stajališta ZET-a na području gradske četvrti Gornja Dubrava.
Ad 6. Pitanja, prijedlozi i obavijesti
Predsjednica je vijećnike informirala o:
- koordinaciji održanoj sa predsjednikom VGČ Gornja Dubrava

- očevidima obavljenim vezano za ugradnju polupodzemnih spremnika na području Mjesnog odbora Poljanice

-  aktivnostima vezanim za komunalnu  problematiku u suradnji sa komunalnim redarom

-  sanaciji kružnog toka na lokaciji Prve Poljanice

-  očevidu vezano za postavljanje stola za stolni tenis na dječjem igralištu u Poljaničkom prilazu
Završeno u 19,00 sati.
KLASA: 024-08/24-003/652
URBROJ: 251-13-11-5-24-9-2

U  Zagrebu, 25.ožujka 2024.
Zapisnik sastavila: Jadranka Milivojević
Zapisnik tehnički i administrativno 
obradila: Sandra Šukunda

               Predsjednica

Vijeća Mjesnog odbora Poljanice 






              Vesna Kotarac
    

